ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

_ ΤΕΥΧΟΣ ΤΕΤΑΡΤΟ _ Αρ. Φύλλου 736 

7 Ιουλίου 1993 


ΠΕ ΡΙΕΧΟΜΕ ΝΑ 

ΠΟΛΕΟΔΟΜΙΑ 

ΑΠΟΦΑΣΕΙΣ 

Οικιστική καταλληλότητα έκτασης ιδιοκτησίας της 
Ανώνυμης Εταιρείας με την επωνυμία «Ανώνυμος 
Εταιρεία Εμπορικών Τεχνικών Τουριστικών και Ξε¬ 
νοδοχειακών Επιχειρήσεων ΜΕΣΣΑΚΤΗ Α.Ε.» στη 


θέση Μεσακτή της Κοινότητας Αγ, Πολυκάρπου, 

νήσου Ικαρίας (Ν. Σάμου). 1 

Τροποποίηση ρυμοτομικού σχεδίου Πικερμίου περιοχή 

«Ντράφι» (οικ. συν. ΠΑΝ) στο Ο.Τ. 148.. 2 

Τροποποίηση ρυμοτομικού σχεδίου του Δήμου Παλλή- 
νης στο Ο.Τ. 9 καθώς και τα Ο.Τ. 6,8,10 της διανο¬ 
μής του Υπουργείου Γεωργίας. 3 


ΠΟΛΕΟΔΟΜΙΑ 

ΑΠΟΦΑΣΕΙΣ 

Αριθ. 71372/ 3612 (1) 

Οικιστική καταλληλότητα έκτασης ιδιοκτησίας της Ανώνυ¬ 
μης Εταιρείας με την επωνυμία «Ανώνυμος Εταιρεία 
Εμπορικών Τεχνικών Τουριστικών και Ξενοδοχειακών 
Επιχειρήσεων ΜΕΣΣΑΚΤΗ Α.Ε.» στη θέση Μεσακτή 
της Κοινότητας Αγ. Πολυκάρπου, νήσου Ικαρίας (Ν. 
Σάμου). 

Ο ΥΠΟΥΡΓΟΣ ΠΕΡΙΒΑΛΛΟΝΤΟΣ, 
ΧΩΡΟΤΑΞΙΑΣ ΚΑΙ ΔΗΜΟΣΙΩΝ ΕΡΓΩΝ 

Έχοντας υπόψη: 

1. Τις διατάξεις των παραγρ. 1, 2 και 3 του άρθρου 29 
τουΝ. 1947/91 «Απλούστευση φορολογικών διαδικασιών 
και άλλες ρυθμίσεις» (Α 70), όπως η παρ. 1 συμπληρώ¬ 
θηκε με την παρ. 7 του άρθρου 6 και τροποποιήθηκε με 
την παρ. 9 του άρθρου 8 ίου Ν. 2052/92 «Μέτρα για την 
αντιμετώπιση του νέφους και πολεοδομικές ρυθμίσεις» 
(Α' 94). 

2. Τις διατάξεις της παρ. Β του άρθρου 1 του Π. Δ/τος 
28/28.1.93 «Καθορισμός αρμοδιοτήτων που διατηρού¬ 
νται από τον Υπουργό και τις περιφερειακές υπηρεσίες 
διανομαρχιακού επιπέδου του Υπουργείου Περιβάλλο¬ 
ντος, Χωροταξίας και Δημοσίων Έργων» (Α' 9). 

3. Την Υ.1958/1992 απόφαση του Πρωθυπουργού και 


του Υπουργού Περιβάλλοντος, Χωροταξίας και Δημοσίων 
Έργων «Ανάθεση αρμοδιοτήτων στους Υφυπουργούς Πε¬ 
ριβάλλοντος, Χωροταξίας και Δημοσίων Έργων Χρήστο 
Κατσιγιάννη και Γεώργιο Βουλγαράκη» (Β' 744). 

4. Τις διατάξεις του άρθρου 1 της 71076/7351/24.6.91 
απόφασης του Υπουργού Περιβάλλοντος, Χωροταξίας και 
Δημοσίων Έργων «Απαιτούμενα δικαιολογητικά για την 
έκδοση της απόφασης οικιστικής καταλληλότητας και για 
την έγκριση της πολεοδομικής μελέτης του άρθρου 29 
του Ν. 1947/91 και σχετικές ρυθμίσεις» (Β' 492). 

5. Την από 19.8.1992 (αρ. πρωτ. 79138/8507/92) αί¬ 
τηση της Εταιρείας «ΜΕΣΑΚΤΗ Α.Ε.». 

6. Την 13328/8.9.92 δήλωση ενώπιον της Συμβολαιο¬ 
γράφου Αθηνών Φωτεινής Δάβαλου - Παϊκοπούλου, του 
Ιωάννη Μανταφούνη, νομίμου εκπροσώπου της Ανώνυμης 
Εταιρείας με την επωνυμία «Ανώνυμος Εταιρεία Εμπορι¬ 
κών - Τεχνικών - Τουριστικών και Ξενοδοχειακών Επιχει¬ 
ρήσεων ΜΕΣΣΑΚΤΗ Α.Ε.». 

7. Το 95/2.3.1992 έγγραφο της 3ης Εφορείας Νεωτέ- 
ρων Μνημείων του Υπουργείου Πολιτισμού. 

8. Το 950/5.3.1992 έγγραφο της ΚΑ' Εφορείας, Τμήμα 
Προϊστορικών Κλασσικών Αρχαιοτήτων του Υπουργείου 
Πολιτισμού. 

9. Το 1761/17.8.1992 έγγραφο της Δ/νσης Δασών Νο¬ 
μαρχίας Σάμου. 

10. Το 1352/5.4.1993 έγγραφο της Δ/νσης Γεωργίας 
Νομαρχίας Σάμου. 

11. Το 64132/8807/14.9.1992 έγγραφο της Δ/νσης 
Περιβαλλοντικού Σχεδιασμού, Τμήμα Γενικών Περιβαλλο¬ 
ντικών θεμάτων του Υπουργείου Περιβάλλοντος, Χωρο¬ 
ταξίας και Δημοσίων Έργων. 

12. Το 5644/9192/25.9.92 έγγραφο της Δ/νσης Χωρο¬ 
ταξίας του Υπουργείου Περιβάλλοντος, Χωροταξίας και 
Δημοσίων Έργων. 

13. Το οικ. 39343/667 γ/11023/6.11.1992 έγγραφο 
της Δ/νσης Οικοδομικών και Κτιριοδομικών Κανονισμών 
του Υπουργείου Περιβάλλοντος, Χωροταξίας και Δημο¬ 
σίων Έργων. 

14. Το 79138/8507/27.8.1992 έγγραφο της Δ/νσης 
Πολεοδομικού Σχεδιασμού προς την Κοινότητα Αγίου Πο¬ 
λυκάρπου νήσου Ικαρίας και το γεγονός ότι η προθεσμία 
της παρ. 1 του άρθρου 29 του Ν. 1947/91 παρήλθε άπρα¬ 
κτη. 

15. Τα υπόλοιπα στοιχεία ίου φακέλλου. 

16. Την 107/1993 γνωμοδότηση του Κεντρικού-Συμ- 

βουλίου Χωροταξίας Οικισμού και Περιβάλλοντος. 

17. Τις διατάξεις του άρθρου 29Α του Ν. 1558/1985 
όπως αυτό προστέθηκε με το άρθρο 27 του Ν. 2081 /1992 
(Α' 154) και το γεγονός ότι από τις διατάξεις αυτής της 
απόφασης δεν προκαλεΐται δαπάνη σε βάρος του κρατι¬ 
κού προϋπολογισμού και του προϋπολογισμού του οικείου 
Ο.Τ.Α., αποφασίζουμε: 

Α. Εγκρίνεται η οικιστική καταλληλότητα της ενιαίας 
έκτασης εμβαδού 196 στρεμμάτων ιδιοκτησίας της Ανώ¬ 
νυμης Εταιρείας με την επωνυμία «Ανώνυμος Εταιρεία 
Εμπορικών - Τεχνικών - Τουριστικών και Ξενοδοχειακών 
Επιχειρήσεων ΜΕΣΣΑΚΤΗ Α.Ε.» που βρίσκεται στη θέση 
Μεσακτή της Κοινότητας Αγ. Πολυκάρπου νήσου Ικαρίας 
(Ν. Σάμου) όπως η έκταση αυτή φαίνεται περικλειόμενη 
με καφέ χρώμα στο σχετικό πρωτότυπο διάγραμμα σε κλί¬ 
μακα 1:2000 που θεωρήθηκε από τον Προϊστάμενο της Δ/ 
νσης Τοπογραφικών Εφαρμογών με την 71732/1993 
πράξη του και που αντίτυπό του σε φωτοσμίκρυνση δημο¬ 
σιεύεται με την παρούσα απόφαση, για την εξυπηρέτηση 
της ΧΡήσεως τουρισμού - αναψυχής, όπως προσδιορίζε¬ 
ται από το άρθρο 8 του από 23.2.1987 Π. Δ/τος (Δ’ 166). 

Β. Οι λοιποί όροι και προϋποθέσεις ορίζονται ως εξής: 

1. Το ποσοστό της έκτασης το οποίο διατίθεται για χώ¬ 
ρους κοινόχρηστους και κοινωφελών σκοπών καθορίζεται 
σε 35%. 

2. Το ποσοστό της έκτασης το οποίο διατίθεται για 
ελεύθερους χώρους με σκοπό τη φύτευση και ανάδειξη 
του φυσικού περιβάλλοντος καθορίζεται σε 35%. 

3. Συντελεστής δόμησης: Τριάντα πέντε εκατοστά 
(0,35). 

4. Μέγιστο επιτρεπόμενο ύψος των κτιρίων: Επτά και 
μισό (7,5) μέτρα το οποίο προσαυξάνεται κατά ένα και 
μισό (1,5) μέτρα για την κατασκευή στέγης, η οποία είναι 
υποχρεωτική. 

5. Οι κτιριακοί όγκοι πρέπει να προσαρμόζονται στο 
ανάγλυφο του εδάφους και να προβλέπονται τα απαραί¬ 
τητα έργα αντιστήριξης σε περίπτωση πρανών σημαντικού 
ύψους. 


6. Οι τουριστικές μονάδες θα μελετηθούν και στη συνέ¬ 
χεια οι μελέτες αυτές θα εγκριθούν σύμφωνα με τις σχετι¬ 
κές διατάξεις του ΕΟΤ. 

7. Τα κτίσματα τοποθετούνται σε απόσταση μεγαλύ¬ 
τερη των είκοσι (20) μέτρων από τον άξονα των επαρχια¬ 
κών οδών για λόγους ελεύθερης θέας των οχημάτων και 
ασφάλειας των οικιστών. 

8. Απαιτείται έγκριση κυκλοφοριακής σύνδεσης με τον 
επαρχιακό δρόμο Μεσακτής - Αγ. Πολυκάρπου από την 
αρμόδια ΔΤΥ Νομού Σάμου. 

9. Απαιτείται έγκριση περιβαλλοντικών όρων της ΚΥΑ 
69269/5387/24.10.1990 (Β' 678). Για την έγκριση αυτή 
απαιτείται μελέτη περιβαλλοντικών επιπτώσεων του πί¬ 
νακα 2 του άρθρου 16 της παραπάνω ΚΥΑ. 

10. Για την προστασία από τα υγρά και στερεά από¬ 
βλητα επιβάλλεται να οριστούν οι χώροι διάθεσής τους και 
ο τρόπος επεξεργασίας σύμφωνα με τις ισχύουσες υγειο¬ 
νομικές διατάξεις. Πλήρης μελέτη για την επεξεργασία και 
τη διάθεση των υγρών αποβλήτων απαιτείται στο στάδιο 
της έγκρισης περιβαλλοντικών όρων. 

11. Απαιτείται η εξασφάλιση της αναγκαίας ποσότητος 
ύδατος για την κάλυψη των αναγκών της μονάδος συνο¬ 
λικά είτε από γεωτρήσεις είτε από το υφιστάμενο κοινο¬ 
τικό δίκτυο ύδρευσης. 

12. Τα διαγράμματα κάλυψης των ανεγερθησομένων 
οικοδομών υποβάλλονται στην ΚΑ' Εφορεία Προϊστορικών 
και Κλασσικών Αρχαιοτήτων προκειμένου οι εκσκαφές 
θεμελίων να γίνουν με την επίβλεψη φύλακα αρχαιοτή¬ 
των. 

Γ. Η ισχύς της παρούσας απόφασης αρχίζει από τη δη¬ 
μοσίευσή της στην Εφημερίδα της Κυβερνήσεως. 

Η παρούσα απόφαση να δημοσιευθεί στην Εφημερίδα 
της Κυβερνήσεως. 

Αθήνα, 26 Μαΐου 1993 

Ο ΥΦΥΠΟΥΡΓΟΣ 

ΧΡΗΣΤΟΣ ΚΑΤΣΙΓΙΑΝΝΗΣ 

Αριθ. 7902/224/93 (2) 

Τροποποίηση ρυμοτομικού σχεδίου Πικερμίου περιοχή 
«Ντράφι» (οικ. συν. ΠΑΝ) στο Ο.Τ. 148. 

Ο ΝΟΜΑΡΧΗΣ ΑΝΑΤΟΛΙΚΗΣ ΑΤΤΙΚΗΣ 
Έχοντας υπόψη: 

1. Τις διατάξεις του από 17.7.1923 Ν.Δ. «περί σχεδίων 
πόλεων και κωμών του Κράτους», όπως τροποποιήθηκε 
και συμπληρώθηκε μεταγενέστερα. 

2. Τις διατάξεις του Ν. 3200/55 «περί διοικητικής απο- 
κεντρώσεως», όπως τροποποιήθηκαν και συμπληρώθη¬ 
καν με το Ν.Δ. 532/70. 

3. Τις διατάξεις του Α.Ν. 314/68, όπως τροποποιήθη¬ 
καν και συμπληρώθηκαν με το Π.Δ. 1018/71. 

4. Τις διατάξεις του Π.Δ. 183 ΦΕΚ 70Α/86 περί εγκρί- 
σεως τροποποιήσεων σχεδίων πόλεων. 

5. Την απόφαση αρ. 6/93 του κοινοτικού συμβου¬ 
λίου. 

6. Το πρακτικό 18 συνεδρίας 11 του ΣΧΟΠ της 18.3.93. 


7. Την αρ. πρωτ. 550/93 βεβαίωση της Κοιν. Πικερμίου 
ότι η πιο πάνω τροποποίηση δεν βαρύνει τον κοιν. προϋ¬ 
πολογισμό. 

8. Τις διατάξεις του άρθρου 29Α του Ν. 1558/85 όπως 
προστέθηκε με το άρθρο 27 του Ν. 2081 /92 (ΦΕΚ 54Α). 

9. Και το γεγονός ότι από τις διατάξεις αυτής της από¬ 
φασης δεν προκαλείται δαπάνη σε βάρος του κοινοτικού 
προϋπολογισμού, αποφασίζουμε: 

Εγκρίνουμε την τροποποίηση του ρυμοτομικού σχεδίου 
Πικερμίου περιοχή «Ντράφι» (οικ. συνετ. ΠΑΝ) στο Ο.Τ. 
148 με τη μετατόπιση των ρυμοτομικών γραμμών όπως 
απεικονίζεται στο συνημμένο τοπογραφικό διάγραμμα. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αγία Παρασκευή, 4 Ιουνίου 1993 

Ο Νομάρχης 
Ε. ΧΑΡΑΑΑΜΠΙΔΗΣ 

\ριθ. 17162/500/93 (3) 

Τροποποίηση ρυμοτομικού σχεδίου του Δήμου Παλλήνης 

στο Ο.Τ. 9 καθώς και τα Ο.Τ. 6,8,10 της διανομής του 

Υπουργείου Γεωργίας. 

Ο ΝΟΜΑΡΧΗΣ ΑΝΑΤΟΛΙΚΗΣ ΑΤΤΙΚΗΣ 
Έχοντας υπόψη: 

1. Τις διατάξεις του από 17.7.1923 Ν.Δ. «περί σχεδίων 
πόλεων και κωμών του Κράτους», όπως τροποποιήθηκε 
και συμπληρώθηκε μεταγενέστερα. 

2. Τις διατάξεις του Ν. 3200/55 «περί διοικητικής απο- 
κεντρώσεως», όπως τροποποιήθηκαν και συμπληρώθη¬ 
καν. 

3. Τις διατάξεις του Α.Ν. 314/68, όπως τροποποιήθη¬ 
καν και συμπληρώθηκαν με το Ν.Δ. 1018/71 (ΦΕΚ 220Α) 
και με την παρ. 3 του άρθρου 34 του Ν. 1577/85 (ΦΕΚ 
21ΟΑ). 

4. Τις διατάξεις του υπ’ αρ. 183/86 Π. Δ/τος (ΦΕΚ 
70Α). 

5. Τις με αρ. 53/2.5.90 και 14/29.1.93 γνωμοδοτήσεις 
ου Δημοτικού Συμβουλίου Παλλήνης. 


6. Την με αρ. 45/13.5.93 πράξη του Συμβουλίου Χωρο¬ 
ταξίας Οικισμού και Περιβάλλοντος της ΝΑΑ. 

7. Τις διατάξεις του άρθρου 29Α του Ν. 1558/85 όπως 
προστέθηκε με το άρθρο 27 του Ν. 2081 /92 (ΦΕΚ 154Α) 
και το γεγονός ότι από τις διατάξεις αυτής της απόφασης 
δεν προκαλείται δαπάνη εις βάρος του προϋπολογισμού 
του οικείου Δήμου (με αρ. 2540/3.6.93 βεβαίωση του Δή¬ 
μου Παλλήνης), αποφασίζουμε: 

1. Εγκρίνουμε την τροποποίηση του ρυμοτομικού σχε¬ 
δίου του Δήμου Παλλήνης με τη μετακίνηση των οικοδομι¬ 
κών γραμμών του Ο.Τ. 9 καθώς και των Ο.Τ. 6, 8, 10 της 
διανομής του Υπουργείου Γεωργίας, όπως απεικονίζεται 
στο σχεδιάγραμμα που συνοδεύει την παρούσα από¬ 
φαση. 

2. Η απόφαση αυτή να δημοσιευθεί στην Εφημερίδα της 
Κυβερνήσεως. 

Αγία Παρασκευή, 4 Ιουνίου 1993 

Ο Νομάρχης 
Ε. ΧΑΡΑΛΑΜΠΙΔΗΣ 

